L 151/52
ET
Euroopa Liidu Teataja
2.6.2022
Venemaa lennuettevõtjad
(65)
8. aprillil 2022 kanti komisjoni rakendusmäärusega (EL) 2022/594 (12) määruse (EÜ) nr 474/2006 A lisasse Venemaa lennuettevõtjad, kes käitasid üht või mitut rakendusmääruse (EL) 2022/594 põhjenduses 4 või 5 nimetatud õhusõidukit.
(66)
28. aprillil 2022 teatas Venemaa föderaalne lennutranspordiamet (edaspidi „FATA“) komisjonile, et kõik viited rahvusvaheliste tsiviillennundusstandardite rikkumisele ning rakendusmääruses (EL) 2022/594 osutatud ohutuspro­ bleemidele on tema arvates on põhjendamatud.
Siiski ei esitanud FATA oma väite toetamiseks asjakohast teavet.
(67)
Komisjon on oma pideva järelevalve käigus leidnud tõendeid selle kohta, et lennuettevõtja I Fly on kandnud rakendusmääruse (EL) 2022/594 põhjenduses 5 nimetatud õhusõidukid Venemaa õhusõidukiregistrisse ning et ta on neid õhusõidukeid käitades teadlikult rikkunud asjakohaseid rahvusvahelisi ohutusstandardeid.
Õhusõidukid on kantud Venemaa registrisse omanike nõusolekuta, samuti ei ole jätkatud ohutusalast koostööd Iiri lennuametiga, kes on nende õhusõidukite tunnustatud registreerimisriik.
(68)
Seepärast on komisjon vastavalt rakendusmäärusele (EL) 2022/594 ja määruse (EÜ) nr 2111/2005 lisa kohaste ühiste kriteeriumide põhjal jõudnud järeldusele, et nimekirja lennuettevõtjatest, kelle suhtes kohaldatakse liidu piires tegevuskeeldu, tuleks muuta, kandes lennuettevõtja I Fly määruse (EÜ) nr 474/2006 A lisasse.
(69)
Liikmesriigid peaksid jätkuvalt kontrollima, et FATA poolt serditud lennuettevõtjad järgiksid tulemuslikult asjakohaseid rahvusvahelisi ohutusstandardeid, seades prioriteediks kõigi Armeenias serditud lennuettevõtjate kontrollimise seisuplatsil vastavalt määrusele (EL) nr 965/2012.
Lõuna-Sudaani lennuettevõtjad
(70)
Lõuna-Sudaanis sertifitseeritud lennuettevõtjaid ei ole kunagi olnud kantud määruse (EÜ) nr 474/2006 A või B lisasse.
(71)
Viimase nelja aasta jooksul on Lõuna-Sudaanis aset leidnud neli surmaga lõppenud õnnetust ning mitmed muud õnnetused ja tõsised lennuintsidendid, milles sageli osalevad kahtlaste registreerimismärkidega õhusõidukid.
(72)
Komisjon alustas 26. märtsil 2021 Lõuna-Sudaani tsiviillennundusametiga (edaspidi „SSCAA“) ametlikke konsultatsioone vastavalt määruse (EÜ) nr 473/2006 artikli 3 lõikele 2.
(73)
Järgnenud kirjavahetuses teatas SSCAA, et surmaga lõppenud õnnetuses osalenud lennuettevõtja South Sudan Supreme Airlines lennuettevõtja sertifikaat (AOC) on peatatud ning et õnnetuses osalenud õhusõiduki registree­ rimisega seotud kahtluste tõttu vaatas SSCAA läbi kõik õhusõiduki käitajad ja kõik lennuettevõtja sertifikaadid kogu riigis.
Samuti teatas SSCAA, et praegu võetakse õigusaktide, käsiraamatute ja koolituse väljatöötamise ning läbivaatamisega seotud parandusmeetmeid.
5. novembril 2021 esitati dokumendid, mis sisaldavad teavet SSCAA inspekteerimis-, järelevalve- ja auditiprogrammi kohta ning aruandeid teatavate lennuettevõtjate ja Lõuna-Sudaanis tegutsevate välisriikides registreeritud õhusõidukite läbivaatamise kohta.
(74)
28. märtsil 2022 edastas SSCAA vastused komisjoni 26. märtsil 2021 saadetud küsimustikule.
Küsimustikule antud vastustest nähtub, et SSCAA ei ole tõhusat järelevalvesüsteemi veel välja töötanud ega kasutusele võtnud.
Lisaks märgib SSCAA, et ehkki ta ei ole välja andnud ühtegi luba ega lennuettevõtja sertifikaati ning et riigis ei ole registreeritud ühtegi õhusõidukit, on ta välja andnud lennutegevuslube välisriigis registreeritud õhusõidukitele nende käitamiseks Lõuna-Sudaanis.
Puuduvad tõendid sellise järelevalvetegevuse kohta, mis annaks alust kõnealuseid lube välja anda, samuti puuduvad tõendid asjakohase pideva järelevalve kohta.
(12) Komisjoni 8. aprilli 2022. aasta rakendusmäärus (EL) 2022/594, millega muudetakse määrust (EÜ) nr 474/2006 seoses nimekirjaga lennuettevõtjatest, kelle suhtes kohaldatakse liidu piires tegevuskeeldu või tegevuspiiranguid (ELT L 114, 12.4.2022, lk 49).